b'\n_START_ARTICLE_\n\xc4\x8cerveteris\n_START_SECTION_\nBandita\xc4\x8dijos nekropolis\n_START_PARAGRAPH_\n\xc5\xbdymiausias \xc4\x8cerveterio turistinis objektas yra Bandita\xc4\x8dijos nekropolis, \xc4\xaftrauktas \xc4\xaf UNESCO Pasaulio paveldo s\xc4\x85ra\xc5\xa1\xc4\x85 kartu su Tarkvinijos nekropoliu. Jo plotas yra 400 ha, i\xc5\xa1 kuri\xc5\xb3 10 ha yra lankomi. \xc4\x8cia yra apie 1000 kap\xc5\xb3, daugelis j\xc5\xb3 charakteringuose kauburiuose. Tai did\xc5\xbeiausias nekropolis Vidur\xc5\xbeemio j\xc5\xabros regione. Nekropolio pavadinimas kilo nuo \xc5\xbeemvald\xc5\xbei\xc5\xb3 \xc5\xbeem\xc4\x97s nuomos (bando) \xc5\xbeemdirbiams._NEWLINE_Kap\xc5\xb3 am\xc5\xbeius yra IX-III a. pr. m. e. Seniausi yra duob\xc4\x97s, \xc4\xaf kurias supilti velionio pelenai. I\xc5\xa1 etrusk\xc5\xb3 laik\xc5\xb3 yra du kap\xc5\xb3 tipai: kauburiai ir vadinamieji \xe2\x80\x9ekauliukai\xe2\x80\x9c, kvadratiniai kapai, sustatyti eil\xc4\x97mis palei \xe2\x80\x9ekelius\xe2\x80\x9c. Lankomoje teritorijoje yra du tokie keliai: Via dei Monti Ceriti ir Via dei Monti della Tolfa (VI a. pr. m. e.)._NEWLINE_Kauburiai yra apskritos strukt\xc5\xabros. Tai tufo uolienoje i\xc5\xa1kaltos velionio nam\xc5\xb3 rekonstrukcijos su koridoriais, centrine sale ir keliais kambariais. \xc5\xbdinios apie etrusk\xc5\xb3 gyvensena labai priklauso nuo toki\xc5\xb3 kap\xc5\xb3 dekoro. \xc5\xbdimiausias i\xc5\xa1 toki\xc5\xb3 kap\xc5\xb3 yra Tomba dei Rilievi (III a. pr. m. e.), priklaus\xc4\x99s Matunui._NEWLINE_I\xc5\xa1kasti radiniai yra Naciuonaliniame etrusk\xc5\xb3 muziejuje Romoje, Vatikano muziejuje ir kituose. Dauguma puod\xc5\xb3 yra \xc4\x8cerveterio muziejuje.'